19/07/2016 | Administración LocalMunicipal
Val do Dubra
Anuncio bases reguladoras da convocatoria de axudas para o ensino e o transporte 2016/2017

BASES REGULADORAS DA CONVOCATORIA DE AXUDAS PARA O ENSINO E O TRANSPORTE DO CONCELLO DE VAL DO DUBRA 2016/2017  Primeira.–Obxecto da convocatoria. É obxecto da presente convocatoria de axudas favorecer a escolarización pública en familias con menos recursos económicos do Concello de Val do Dubra.  Segunda.–Destinatarias/os e requisitos. Para poder beneficiarse destas axudas é preciso cumplir os seguintes requisitos: a) Cursar estudos nalgún dos centros públicos de ensino para os que se solicita a axuda: – SEGUNDO CICLO DE INFANTIL E PRIMARIA (calquera centro público da Comunidade Autónoma de Galicia). – ESO (calquera centro público da Comunidade Autónoma de Galicia). – FP (calquera centro público da Comunidade Autónoma de Galicia). – BACHARELATO (calquera centro público da Comunidade Autónoma de Galicia). b) Que a renda per cápita familiar non supere os límites establecidos na base sexta da presente convocatoria. c) Estar empadroado no Concello de Val do Dubra e ser filla/o dependente. Non pode beneficiarse destas axudas o alumnado que non sexa dependente. Consideránse fillos dependentes os menores de 25 anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a axuda e sempre que teñan un contrato de traballo ou perciban recursos (agás bolsas) durante o ano 2015. d) Cumprir os requisitos para obter a condición de beneficiaria/o, recollidas nos artigos 13 da Lei 38/2003, do 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia. e) As axudas serán solicitadas polos representantes legais do alumnado: os pais, as nais e as/os titoras/es. f) Poderá ser beneficiaria/o da axuda de transporte o alumnado de: – FP – BACHARELATO.  Terceira.–Solicitudes e documentación necesaria. Documentación obrigatoria: a) As solicitudes para a concesión destas axudas formalizaranse no impreso normalizado que se inclúe como Anexo I e poderá tamén obterse nas oficinas do Departamento de Servizos Sociais do Concello de Val do Dubra. b) Xunto coa solicitude, no modelo normalizado e debidamente cuberto, presentarase a seguinte documentación:  Fotocopia do DNI da/do solicitante (pai, nai ou tutora/or).  Fotocopia do Libro de Familia no que figuren todos os membros da unidade familiar.  Fotocopia da declaración da renda correspondente ao exercicio 2015 dos pais ou titores legais. No caso de non estar obrigados a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda. Excepcionalmente, se a unidade familiar alega carecer de recursos, ou quere acreditar unha situación excepcional, imprevista ou de carácter de especial necesidade que afecte negativamente á situación familiar, deberá acreditala mediante Informe Social. No caso de separación ou divorcio estase ao previsto na base 6.ª para a determinación dos membros da unidade familiar.  No caso de presentar solicitudes para varios irmáns, só é necesario presentar un exemplar da fotocopia do DNI da/do solicitante, do libro de familia e da declaración do IRPF dos proxenitores.  Declaración responsable de atoparse ao corrente coas obrigas tributarias e da Seguridade Social, de non estar incursa/o en ningunha das prohibicións para obter a condición de beneficiaria/o de subvencións públicas e de estar ao corrente no cumprimento das obrigas por reintegro de subvencións, e autorización ao Concello de Val do Dubra para que realice as comprobacións oportunas durante todo o período que dure o proceso, segundo o anexo II. Documentación complementaria:  Certificado que acredite o grao de minusvalía e/ou incapacidade nun grao igual ou superior ao 33% dalgún membro da unidade familiar, se procede.  Certificado que acredite a situación de desemprego por un período superior a 6 meses durante o ano 2016 dalgún membro da unidade familiar, se procede.  Documentación acreditativa da situación de familia monoparental ou de ausencia de ambos os dous proxenitores.  Cuarta.–Lugar e prazo de presentación das solicitudes. a) A solicitude presentarase no rexistro xeral do Concello de Val do Dubra, de luns a venres en horario de 8:30 a 14:00 horas ou os sábados de 9:00 a 13:00 horas, ou a través das formas establecidas no artigo 38.4 da Lei 30/92, de Réxime xurídico das Administracións Públicas e do procedemento administrativo común. b) O prazo de presentación de solicitudes será ata o venres 2 de setembro de 2016.  Quinta.–Contía das bolsas. O Concello de Val do Dubra aboará as bolsas as persoas beneficiarias que reúnan todos os requisitos previstos na base segunda e presenten a súa solicitude dentro do prazo establecido na convocatoria xunto coa documentación requerida na base terceira. O Concello de Val do Dubra outorgará 60 becas de ensino e 40 becas de transporte. O importe máximo da axuda, por alumna/o e curso, será de 100 € cada unha.  Sexta.–Valoración das solicitudes. Na valoración das solicitudes teranse en conta a renda per cápita familiar e o exercicio fiscal 2015. A renda per cápita familiar englobará os ingresos de todos os membros da unidade familiar divididos polo números de membros computables. Para o previsto nestas bases considérase que compoñen a unidade familiar:  Os pais e, no seu caso, o/a titor/ra ou persoa encargada da garda e protección da/do menor.  As/os fillas/os menores de idade, con excepción dos emancipados.  No caso de familias monoparentais, para os efectos do cálculo da renda per cápita, incrementarase nun 0,8 o número real de membros que acompañen a unidade familiar. Considerase familia monoparental aquel “ núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal e os fillos ou as fillas menores ao seu cargo, sempre que o outro proxenitor ou proxenitora non contribúa economicamente ao seu sustento” (artigo 13 da Lei 3/2011). Para os efectos da consideración da monoparentabilidade, e sempre que a filla ou fillo teña sido recoñecido por ambos proxenitores, no caso de non existir acordo xudicial algún no referido ao outorgamento da garda e custodia así como a atribución de pensión de alimentos a favor da/do menor estimarase como xustificación suficiente a declaración xurada do/da proxenitor/ra responsable legal solicitante, sen prexuízo de que a administración poida efectuar maiores comprobacións valéndose dos medios legalmente establecidos.  No caso de ausencia de ambos os dous proxenitores, para os efectos do cálculo da renda per cápita, incrementarase nun 1.6 o número real de membros que compoñen a unidade familiar.  Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles e reúnan os requisitos do apartado anterior.  No caso de separación ou divorcio, non se considerará membro da unidade familiar aquel que non conviva co solicitante da bolsa de axuda. En cambio, sí terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia da/do menor. A valoración das solicitudes presentadas efectuarase segundo o seguinte cadro de puntuacións: Ademais da renda per cápita teranse en conta as seguintes circunstancias sempre que se acrediten co correspondente certificado: a) Se algún membro da unidade familiar ten unha minusvalía igual ou superior ao 33%, puntuarase esta circunstancia con 2 puntos adicionais. b) Cando o pai/nai ou titor/a acrediten a situación de desemprego durante máis de seis meses no ano 2016 incrementarase a valoración en 2 puntos adicionais.  Sétima.–Financiamento. O importe total para as axudas de ensino e transporte prevese en 10.000 €. O Concello ten prorrogado o orzamento xeral do exercicio 2015 para o actual exercicio, prórroga que non afecta ao capítulo 4 relativo ás transferencias correntes do orzamento de gastos. En data 20 de xuño iniciouse expediente de modificación orzamentaria no que se prevé dotación na aplicación 326.48000 con destino a axuda para ensino e trasporte. O expediente de modificación orzamentaria debe informarse pola secretaría-intervención e someterse a aprobación do Pleno da Corporación polo que o gasto proxectado e a validez de todos os actos dictados neste expediente quedan condicionados á dita aprobación plenaria. De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión.  Oitava.–Do procedemento de concesión das axudas. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios da base 6.ª. Posteriormente publicarase no taboeiro de edictos do Concello unha lista provisional e abrirase un prazo de 10 días para a subsanación de documentación. Transcurrido este prazo a Comisión emitirá unha proposta definitiva, que será publicada no taboleiro de edictos do Concello.  Novena.–Xustificación e Pagamento das axudas. Unha vez elevada a definitiva a relación de beneficiarios das axudas, e publicadas as listas no taboeiro de anuncios do Concello de Val do Dubra e na páxina web, estes terán un prazo de 5 días hábiles para presentar a documentación xustificativa do gasto realizado. Esta documentación é a seguinte: – Xustificantes esixidos para as axudas de ensino: – Xustificantes esixidos para as axudas de transporte:  Décima.–Compatibilidade. A percepción destas axudas será compatible coa percepción doutras coa mesma finalidade que se poidan percibir doutras administracións.  Onceava.–Comisión avaliadora. A comisión avaliadora das solicitudes e documentación estará formada por: – A Concelleira de Educación. – A Secretaria - Interventora municipal. – A Educadora Familiar. – A Concelleira de Benestar Social.  Disposición derradeira Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento Xeral do Concello de Val do Dubra para o ano 2016 (como tramitación anticipada de gasto). De verse superada esta contía na valoración das solicitudes, priorizarase a concesión de axudas ás unidades familiares que obteñan maior puntuación na valoración das solicitudes. En caso de empate priorizarase a renda per cápita mais baixa e de persistir empate o maior número de membros da unidade familiar. Val do Dubra, 12 de xullo de 2016. A 1.ª tenente de alcalde, P. D. Luis Rogelio Guazo Criollo ANEXO I MODELO DE SOLICITUDE DE AXUDAS PARA O ENSINO E O TRANSPORTE – CONVOCATORIA PÚBLICA COMPLEMENTARIA CURSO 2016/2017 DATOS DA/DO SOLICITANTE (NAI/PAI-TITOR/TITORA) DATOS DA/DO ALUMNA/O  DOCUMENTACIÓN OBRIGATORIA QUE SE ACHEGA (marque cun X) (unha soa fotocopia para todas as solicitudes da mesma unidade familiar):  Fotocopia do DNI do/da solicitante (nai/pai-titor/titora).  Fotocopia do libro de familiar no que figuren todos os membros da unidade familiar.  Ingresos da unidade familiar (elixir a opción que corresponda): (unha soa fotocopia para todas as solicitudes da mesma unidade familiar):  Fotocopia da declaración da renda (IRPF) 2015. Declaración responsable segundo o anexo II.  Certificado de AEAT de non ter presentado a declaración no que se acrediten os ingresos obtidos no exercicio 2015.  Outra documentación xustificativa dos ingresos da unidade familiar.  DOCUMENTACIÓN COMPLEMENTARIA QUE SE ACHEGA (marque cun X):  Certificado que acredite o grao de minusvalía dalgún membro da unidade familiar (se procede).  Certificado que acredite a situación de desemprego por período superior a 6 meses dalgún membro da unidade familiar (se procede) durante o ano 2016.  Documentación acreditativa da situación de familia monoparental ou ausencia de ambos os dous proxenitores. Val do Dubra,. de. de 2016. Asdo: SR. ALCALDE-PRESIDENTE DO CONCELLO DE VAL DO DUBRA (A CORUÑA) ANEXO II DECLARACIÓN RESPONSABLE D./D.ª ______________________________________________________________________________, con NIF/pasaporte ____________________________, en calidade de nai/pai, titor/titora da/o alumna/o, alumnas/alumnos __________________________________________________________________________________________________________________________________________________________, DECLARO: 1.–Estar ao corrente no cumprimento das obrigas tributarias e fronte á Seguridade Social.2.–Non estar incursa/o en ningunha das prohibicións para obter a condición de beneficiaria/o de subvencións públicas recollidas nos artigos 13 da Lei 38/2003, de 17 de novembro, Xeral de Subvencións, e 10 da Lei 9/2007, do 13 de xuño, de Subvencións de Galicia.3.–Estar ao corrente no cumprimento de obrigas por reintegro de subvencións. AUTORIZO: Ao Concello de Val do Dubra para que realice as comprobacións oportunas en relación cós apartados anteriores, durante todo o período que dure o proceso de concesión e pago das axudas para o curso 2016/2017 e comprobe no Padrón municipal o empadroamento do beneficiario da beca. En _______________________, a ______de ____________________________ de 2016. Asdo.: ____________________________________________ SR. ALCALDE-PRESIDENTE DO CONCELLO DE VAL DO DUBRA (A CORUÑA)